OpenLLM-France/wikimedia huggingface dataset:
# Es Bassol

Es Bassol és un redol de terra del municipi de Santa Maria del Camí (Mallorca). És una zona plana que en el passat va fer part de Son Barca. Està situat entre Son Barca i la Camada del Terme, al costat del Camí de Muro. El topònim fa referència a l'embassament circumstancial d'aigües que es produeix en moments de molta pluviositat degut a la manca de rost. Tradicionalment ha estat terra de vinyes.
El 1732 Pere Barceló tenia 2 quarterades de vinyes en lo bassol dit de Son Barca. En l'actualitat es troba fragmentat en moltes propietats.

## Notes

* ↑ Capó, Josep. La vila de Santa Maria del Camí. Palma: Gràfiques Miramar, 1985, p. Volum 2. ISBN 84-398-3634-1.
# Bni Faghloum

Bni Faghloum (àrab بني فغلوم) és una comuna rural de la província de Xauen de la regió de Tànger-Tetuan-Al Hoceima. Segons el cens de 2014 tenia una població total de 10.378 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Arctotheca calendula

Arctotheca calendula és una espècie de planta amb flors del gènere Arctotheca dins la família de les asteràcies originària de de Sud-àfrica.

## Descripció

És una planta herbàcia perenne o anual que creix en forma de roseta i d'on sorgeixen estolons que fan que s'estengui ràpidament. Les fulles són cobertes de pèls llanosos, lobulades o profundament dentades. Es cultiva també com a planta ornamental per a cobertes. Aquesta espècie creix fins a 25 cm d'alçada. Les fulles basals formen una roseta i són llanoses a l'anvers i estan profundament dividides fins als marges. Les flors són de tipus margarida, fins a 6 cm, d'un groc cridaner, i són pol·linitzades principalment per papallones.

## Distribució

Arctotheca calendula està molt estesa i es produeix en zones costaneres o en sòl pertorbat del Cap Occidental i Oriental i s'estén cap a Natal. Hi ha al voltant de cinc espècies d'Arctotheca al sud d'Àfrica. Al Cap és ben coneguda pel seu nom comú: la mala herba del Cap.

## Taxonomia

Arctotheca calendula va ser descrita per Levyns, Margaret Rutherford Bryan i publicada en Journal of South African Botany 8(4): 284. 1942. (J. S. African Bot.)

### Etimologia

* Arctotheca: nom genèric que deriva de la paraula grega arktos que significa 'os', i theke, que significa 'càpsula' o 'túnica'. El nom de l'espècie, "calèndula", ve d'una paraula grega.
* calendula: epítet específic que ve de la paraula grega calendae i vol dir 'el primer dia del mes'.

### Sinònims

El següents noms són sinònims d'Arctotheca calendula:
* Alloiozonium arctotideum Kunze
* Arctotheca calendulacea (R.Br.) K.Lewin
* Arctotheca tristis (L.) M.Talavera & Talavera
* Arctotis acaulis Brot.
* Arctotis calendula L.
* Arctotis calendulacea L.
* Arctotis corruscans DC.
* Arctotis hypochondriaca Willd.
* Arctotis speciosa Salisb.
* Arctotis sulphurea Gaertn.
* Arctotis superba L.
* Arctotis tristis L.
* Cryptostemma calendula Druce
* Cryptostemma calendulaceum (L.) R.Br.
* Cryptostemma hypochondriacum R.Br.
* Cryptostemma runcinatum R.Br.
* Cryptostemma triste Domin
* Cynotis hypochondriaca Hoffmanns.

## Enllaços externs

* Jepson Manual Treatment.
* NSWFlora.
* Info at the site of the California Invasive Plant Council.
* Capeweed at EncycloWeedia.

## Referències

* ↑ «Arctotheca calendula a EOL» (en anglès). [Consulta: 29 juliol 2015].
* ↑ «Arctotheca calendula a The Plant List» (en anglès). [Consulta: 29 juliol 2015].
* 1 2 «Arctotheca calendula» (en anglès). Plants of the World Online. Royal Botanic Gardens. Kew. [Consulta: 25 maig 2022].
* ↑ «Arctotheca calendula». Tropicos.org. Missouri Botanical Garden. [Consulta: 29 novembre 2015].
* ↑ «Arctotheca calendula (L.) Levyns». PlantZAfrica.
# Distensió (desambiguació)

«Distensió» té aquests significats:
* Distensió, terme usat en la diplomàcia, que indica un període de treva en un enfrontament entre estats
* Distensió o esquinç d'una articulació sense arribar a un trencament
# Txeremís oriental

El txeremís oriental, mari oriental o mari dels pantans és una llengua ugrofinesa pertanyent a la branca fino-volgaica i estretament relacionada amb el marí occidental. S'escriu amb alfabet ciríl·lic.
El marí oriental és, de fet, un dialecte estandarditzat de la llengua marí utilitzat per prop de mig milió de persones en la seva majoria a la part europea de la Federació Russa. El mari oriental, mari occidental, i el rus són els idiomes oficials en la república autònoma de Marí El, dins de la Federació de Rússia.

## Referències

* ↑ Jansen & Tol, 2002, Language Death and Language Maintenance
* ↑ Llengües fino-volgaiques
* ↑ «Universitat de Graz». Arxivat de l'original el 2017-10-11. [Consulta: 24 febrer 2015].
# Ermengarda d'Hesbaye

Ermengarda d'Hesbaye (vers 778-818) fou reina d'Aquitània (798-814) i emperadriu (814-818), filla del comte Ingram (Enguerrand) d'Haspengouw, nebot de Rotruda, l'esposa de Carles Martell. Era neta de sant Crodegand, esmentat com a 37è bisbe de Metz (742-766)
El 798 es va casar amb Lluís el Pietós (que tenia vint anys com la seva esposa). El matrimoni es va fer probablement a Tolosa poc després de la dieta de Tolosa (798). Va tenir quatre fills:
* Lotari I (795 - † 855)
* Pipí I d'Aquitània (vers 797 - † 838)
* Hildegarda (vers 803 - † 857), abadessa de l'abadia de Saint-Jean de Laon
* Lluís II el Germànic (vers 806 - † 876).
Va morir el 3 d'octubre del 818 a Angers en el curs d'una inspecció junt amb el seu marit, tres dies després de posar-se malalta. Fou enterrada a Angers.

## Referències

* ↑ Genealogia d'Ermengarda a Medieval Lands

## Bibliografia

* Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).
* L'Astrònom, Vie de Louis le Débonnaire, pàgina 289.
# Gastronomia de la Conca de Barberà

La cuina de la Conca de Barberà tracta sobre el menjar i les begudes típics de la cuina d'aquesta comarca.
La Conca és, segons indica el nom, una comarca natural envoltada de muntanyes, principalment les muntanyes de Prades al sud, les muntanyes de la Segarra al nord i el Montclar al nord-est. Gran part de la comarca – un triangle entre Vimbodí, Montblanc i Rocafort de Queralt - és dedicada al cultiu de la vinya. La cuina de la Conca és una d'interior, a base de la caça, les castanyes, el formatge i caragols.
A continuació es detalla els elements més destacables de la gastronomia d'aquesta comarca:

## La coca

Hi ha diverses receptes per a la coca a la Conca de Barberà. Una d'origen local és la coca de Montblanc. És una coca salada a base de conill rostit i picolat amb sofregit de ceba i tomàquets, amanida amb olives verdes trinxades i nous picades, farigola i coriandre. Té una forma oval i és oberta.

## Altres plats típics

* Montblanquins, un dolç.

## Begudes típiques

* El vi negre, i les varietats de rosat Trepat, Macabeu, i Parellada. Els vins de la comarca tenen una graduació moderada. La DO Conca de Barberà inclou 9.900 ha de vinya i una producció de 250.000 hl de vi. Els pobles productors del vi són Barberà de la Conca, L'Espluga de Francolí, Montblanc, Pira, Rocafort de Queralt i Sarral.
* Cava

## Ingredients bàsics

* Hortalissa: Ceba, tomàquet, pebrot
* Raïm, avellana, castanya
* Oliva de Vilaverd i Vallclara
* Caragols
* Formatge de cabra d'Albió i la vall del riu Corb

## Referències

* 1 2 3 "Comarques de Catalunya", Salvat, 1980, Barcelona ISBN 84-345-4036-3
* 1 2 3 4 5 "La Conca de Barberà", guia editada pel Consell Comarcal de la Conca de Barberà.
* ↑ THIBAUT I COMALADA, Eliana, Les Coques Catalanes, Proa, Barcelona 1995 ISBN 84-8256-131-6
Gastronomia dels territoris catalanoparlants :
Companatges i condiments :
# Parlament Àrab

El Parlament Àrab (àrab: البرلمان العربي, al-Barlamān al-ʿArabī) és un parlament internacional format pels països membres de la Lliga Àrab. Es va crear després de la cimera de la Lliga Àrab a Amman de 2001, on es va autoritzar el secretari general de la Lliga Àrab a iniciar el procés de conformació del parlament.
* Estats membres de la Lliga Àrab
* Gràfic que mostra el nombre d'escons dels Estats membres en el Parlament Àrab, 2020

## Referències

* ↑ «Turkey to join Arab Parliament as observer». Hurriyet Daily News, 09-08-2010.
# Astroblepus taczanowskii

Astroblepus taczanowskii és una espècie de peix de la família dels astroblèpids i de l'ordre dels siluriformes.

## Morfologia

Els mascles poden assolir els 8 cm de llargària total.

## Distribució geogràfica

Es troba a Sud-amèrica: conca del riu Ucayali.

## Referències

* 1 2 FishBase (anglès)

## Bibliografia

* Boulenger, G. A. 1890. Descriptions of two new species of the siluroid genus Arges. Proceedings of the Zoological Society of London. 1890 (pt 3): 450-452, Pl. 41.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Schaefer, S.A. 2003. Astroblepidae (Naked sucker-mouth catfishes). p. 312-317. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Distichlis

Distichlis és un gènere de plantes de la subfamília de les cloridòidies, família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* D. dentata Rydb.
* D. spicata (L.) Greene
# Txetuk

Txetuk - Четук (rus) és un possiólok, un poble, de la República d'Adiguèsia, a Rússia. Es troba a 18,4 km a l'oest de Ponejukai i a 81 km al nord-oest de Maikop, la capital de la república.
Pertany al municipi de Ptxegatlukai.
# Erpetosuchus

Erpetosuchus fou un rèptil que visqué al Triàsic tardà. Fou descrit per E. T. Newton l'any 1984 a partir de restes trobades al nord-est d'Escòcia. Posteriorment s'han trobat més restes als Estats Units. Està estretament emparentat amb els primers cocodrilomorfs, possiblement es tracti del tàxon germà d'aquests.
L'espècie tipus d'Erpetosuchus és E. granti.

## Referències

* Olsen, P. E., Sues, H.-D. i Norell, M. A., (2000). First record of Erpetosuchus (Reptilia: Archosauria) from the Late Triassic of North America. Journal of Vertebrate Paleontology 20 (4): 633-636.
# Angie Ng

Angie Ng és una activista xinesa-canadenc, fundadora i organitzadora de SlutWalk Hong Kong.
Ng va fundar SlutWalk Hong Kong el 2011 com a protesta contra la violència sexual i la culpabilització de les víctimes. L'activista va informar que a Hong Kong hi havia una visió generalitzada que la violència sexual i l'assetjament al carrer era principalment un problema occidental/estranger i Angie va voler assenyalar que en la seva cultura també era així. Així, a través de SlutWalk Hong Kong, lluita contra la culpabilitzacio de les víctimes.

## Referències

* ↑ (en anglès) BBC News, 27-09-2017 [Consulta: 6 març 2023].
* ↑ «The Conversation: Reclaiming The Streets». www.bbc.com. [Consulta: 6 març 2023].
* ↑ «BBC World Service - The Conversation, Women Reclaiming Their Streets, Taking back public spaces for women». BBC. [Consulta: 6 març 2023].
* ↑ «‘Won’t happen to me’: activist tackles prejudice against sex violence victims» (en anglès), 25-08-2018. [Consulta: 29 juny 2023].
# Gazzuolo

Gazzuolo és un municipi situat al territori de la província de Màntua, a la regió de la Llombardia (Itàlia).
Gazzuolo limita amb els municipis de Commessaggio, Marcaria, San Martino dall'Argine, Spineda i Viadana.
Pertanyen al municipi les frazioni de Belforte, Bocca Chiavica, Pomara, Nocegrossa i La Marchesa.

## Galeria

* Església de Santa Maria Nascente
# Avançada (setmanari)

Avançada fou un setmanari de la Federació d'Esquerra Republicana de les Comarques Tarragonines. El primer número d'Avançada va sortir l'1 de juliol de 1932 i l'últim al 1936 (quan va esclatar la Guerra Civil Espanyola). Va ser fundat per Manel Galés i se situava a la Joventut Federal, a la Rambla Pablo Iglesias, 11 de Tarragona.

## Història

Aquest setmanari es basava totalment en la política republicana federal i tenien la creença que Catalunya era una nació republicana diferent de la resta d'Espanya. Anaven en contra de la monarquia i de la FAI reivindicant que la república no hi havia entrat a Tarragona amb articles criticant al Diari de Tarragona, la Unió Republicana Federal… Es podria veure a un article de Bladé i Desumvila on es podia llegir.
"Correspon als homes de l'ERC l'obra sanejadora que farà de Catalunya un país lliure i exemplar".
En aquest fragment es refereix al seu màxim objectiu o aspiració: "sanejar Catalunya" o, en altres paraules, republicanitzar i acabar amb la monarquia o el caciquisme.
Sobre la temàtica que hi tractaven, feien especial èmfasi en temes referents a l'ERC i les seves organitzacions al Camp de Tarragona. A través de les seves pàgines criticaven les accions que portava a terme l'Ajuntament, recordaven les reformes que necessitava la ciutat, manifesten el seu desacord amb la política de la Societat de Nacions... També hi publicaven anuncis-crítica o contranuncis contra alguna publicació o diferents diaris contraris a la seva ideologia.

## Aspectes tècnics

Tenia 6 pàgines a cinc columnes i tenia un format de 50x33 cm. Aquest setmanari sortia cada dissabte i el seu preu era de 2 pessetes el trimestre i 20 cèntims el número solt. Els titulars eren bàsicament informatius i propagandístics amb publicitat bastant variada.

## Seccions i col·laboradors

Les seccions habituals que es podien llegir a Avançada eren: "l'Editorial" a la primera pàgina i "Joan del Poble demana" a la segona pàgina on una persona anomenada Joan demana solucions a problemes. A la mateixa pàgina "Trets" que parla, amb un to humorístic i burlesc de polítics locals i estatals. A la pàgina tres hi podem trobar "Local", a la contraportada "Comarques" on s'informava sobre les activitats de diferents pobles com Roda de Berà i Móra d'Ebre i, per acabar, "Tafaneries" de l'ajuntament de la ciutat.
Entre els col·laboradors habituals es trobaven Manuel Galés, diputat del Parlament de Catalunya, Artur Bladé i Desumvila, jutjat per delictes de desobediència greu a l'alcalde, Josep Vives Terrades, empresari d'un fàbrica de somiers i Ramon Sanahuja, jutge.

## Localització

* Biblioteca Hemeroteca Municipal de Tarragona

## Referències

* ↑ Virgili. Tarragona i la seva premsa 1900-1980., 1980.
* ↑ Anguera, Gavaldà i Pujadas. La Premsa a la Província de Tarragona durant la Segona República, 1931-1936. [Tarragona]: Diputació de Tarragona, 1996, p. 67-76. ISBN 84-88618-28-X.
* ↑ Duch i Barriach. Hemeroteca Municipal Catàleg, 1985.

## Enllaços externs

* Setmanari l'Avançada a la Biblioteca Hemeroteca Municipal de Tarragona
# Districte de Domažlice

El districte de Domažlice (en txec Okres Domažlice) és un districte de la regió de Plzeň, a la República Txeca. La capital és Domažlice.

## Llista de municipis

Babylon - Bělá nad Radbuzou - Blížejov - Brnířov - Bukovec - Čečovice - Čermná - Černovice - Česká Kubice - Chocomyšl - Chodov - Chodská Lhota - Chrastavice - Díly - Domažlice - Drahotín - Draženov - Hlohová - Hlohovčice - Holýšov - Hora Svatého Václava - Horní Kamenice - Horšovský Týn - Hostouň - Hradiště - Hvožďany - Kanice - Kaničky - Kdyně - Klenčí pod Čerchovem - Koloveč - Kout na Šumavě - Křenovy - Kvíčovice - Libkov - Loučim - Luženičky - Meclov - Mezholezy (Domažlice) - Mezholezy (Horšovský Týn) - Milavče - Mířkov - Mnichov - Močerady - Mrákov - Mutěnín - Nemanice - Němčice - Neuměř - Nevolice - Nová Ves - Nový Kramolín - Osvračín - Otov - Pařezov - Pasečnice - Pec - Pelechy - Poběžovice - Pocinovice - Poděvousy - Postřekov - Puclice - Rybník - Semněvice - Spáňov - Srbice - Srby - Staňkov - Stráž - Štichov - Tlumačov - Trhanov - Úboč - Újezd - Únějovice - Úsilov - Velký Malahov - Vidice - Vlkanov - Všekary - Všepadly - Všeruby - Zahořany - Ždánov

## Referències

* ↑ «Okres Domažlice» (en txec). Územně identifikační registr ČR [Registre d'identificació territorial]. República Txeca. [Consulta: 29 décembre 2021].
# Txernígovskoie

Txernígovskoie - Черниговское (rus) - és un poble del krai de Krasnodar, a Rússia. Es troba als vessants septentrionals del Caucas occidental, a la vora esquerra del riu Pxekha, a 22 km al sud d'Apxeronsk i a 107 km al sud-est de Krasnodar, la capital.
Pertanyen a aquest municipi les poblacions d'Armianski, Dessiati Kilometr, Kuixinka i Prigórnoie.
# Estel Ap i Bp

Els estels Ap i Bp o estrelles Ap i Bp són estels peculiars (d'aquí la "p") de tipus A i B que presenten superabundància d'alguns metalls com l'estronci, el crom i l'europi; A més, les superabundàncies més grans es veuen sovint en praseodimi i neodimi. Aquests estels tenen una rotació més lenta que la rotació normal dels estels de tipus A i B, tot i que en alguns casos arriben a velocitats de 100 km per segon.

## Camps magnètics

Aquests estels tenen camps magnètics més forts que els estels de tipus A i B clàssics, en el cas de HD 215441, arriba als 33,5 kG (3.35 T). Normalment el camp magnètic d'aquests estels està en un rang d'entre uns pocs kG fins a desenes de kG. En la majoria dels casos un camp modelat com un simple dipol és una bona aproximació i dona una explicació de l'aparent variació periòdica en el camp magnètic, com si el camp no estigués alineat amb l'eix de rotació—La força del camp canvia en rotar l'estel. S'ha comprovat que les variacions en el camp magnètic són inversament correlacionades amb la velocitat de rotació, la qual cosa refredaria aquesta teoria. Aquest model d'un camp bipolar, en el que l'eix magnètic es troba compensat amb l'eix de rotació, es coneix com el model de rotador oblic.
S'han proposat dues teories per explicar l'origen d'aquest al camp magnètic en els estels Ap. El primer és la hipòtesi del camp fòssil, en la que el camp seria una relíquia del camp inicial en el medi interestel·lar. Hi hauria prou camp magnètic en el medi interestel·lar per crear un camp magnètic tan alt—de fet, tant és així que s'ha d'invocar la teoria de la difusió ambipolar per reduir el camp als estels normals. Aquesta teoria requereix que el camp romangui estable durant un llarg període, i no queda clar si un camp rotatori oblic podria fer-ho, a més no explicaria per què només una petita proporció d'estels de tipus Ap presenten aquestes forces de camp tan altes. L'altra teoria és la d'acció dinamo dins els nucli rotatoris dels estels AP; això no obstant, no es pot produir la natura obliqua del camp, encara que, per aquest model, invariablement acaba o alineat amb l'eix de rotació o a 90°. Tampoc és clar si és possible un camp dipolar tan gran degut a la lenta rotació de l'estel.

## Taques d'abundància

Les localitzacions espacials de les superabundàncies químiques estan connectades amb la geometria del camp magnètic. Alguns d'aquests estels mostren variacions de la velocitat radial sorgint de pulsacions d'uns pocs minuts. S'usa espectroscòpia d'alta resolució per a l'estudi d'aquests estels, juntament amb fotografia Doppler la qual utilitza la rotació per deduir un mapa de la superfície estel·lar. Aquests llocs de superabundàncies es coneixen sovint com a taques d'abundància.

## Exemples

Alioth (ε Ursae Majoris) és l'estel Ap més brillant. Altres estels Ap són α Circini, θ Aurigae A, ι Cassiopeiae A i θ¹ Microscopii.

## Vegeu també

* Estel peculiar
* Classificació estel·lar

## Referències

* ↑ Babcock, H. Astrophysical Journal, vol 132, p 521, 1960
* ↑ Landstreet, J. et al. Astronomy & Astrophysics, vol 470, p 685, 2007
# Antonio Rodríguez Basulto

Antonio Rodríguez Basulto (Àvila, 1945) és un polític espanyol. Estudià a Alfaro i a Saragossa i va obtenir el títol de Diplomat en Tecnologia d'Aliments pel IOAT i Tècnic Superior en Direcció i gestió de Màrqueting per l'escola internacional de negocis CESTE.
Va treballar com a director tècnic en diverses fàbriques de conserves a Badajoz, Múrcia, Navarra i La Rioja i va fundar diverses cooperatives i asocietats alimentàries, entre elles Diasa Industrial i Laboratoris Lac, de les quals actualment és President.
Durant la transició democràtica espanyola fou alcalde d'Alfaro per la UCD, Diputat Provincial de Logronyo i President de La Rioja sis mesos durant el règim de preautonomia. Durant el seu mandat demanà al ministre de defensa, Narcís Serra i Serra, un nou emplaçament per a les instal·lacions militars de Logronyo.

## Referències

* ↑ El País, 21-4-1983

## Enllaços externs

* Petita biografia
# Bosquerola alablava

La bosquerola alablava (Vermivora cyanoptera) és una espècie d'ocell de la família dels parúlids (Parulidae) que habita en estiu els boscos del nord-est dels Estats Units i en hivern les Bahames, les Antilles, el vessant caribeny del sud de Mèxic i Amèrica Central.

## Referències

* ↑ Fitxa de la bosquerola alablava a Birdguides Arxivat 2013-05-12 a Wayback Machine. Rev. 23/03/2013 (anglès)